Samantha Downing

Samantha Downing  ye una escritora d'Estaos Xuníos de xéneru policiacu, residente en Nueva Orleans.

Trabayó como recepcionista nuna peluquería y nuna tienda d'antigüedaes onde se vendíen xoyes antigües.https://www.lecturalia.com/autor/24323/samantha-downing

Anque siempres-y gustó escribir, para ella constituyía una simple afición hasta qu'una amiga fíxo-y llegar a un editor lliterariu una copia de My lovely wife, llogrando un gran ésitu de públicu y siendo amás nomada a los premios Edgar, ITW y Macavity nos Estaos Xuníos, al CWA nel Reinu Uníu y ganando el Grand Prix des Lectrices en Francia.https://www.lecturalia.com/autor/24323/samantha-downing

Tres l'ésitu d'esti thriller psicolóxicu, Amazon Studios adquirió los sos derechos cinematográficos, en sociedá cola productora de Nicole Kidman, Blossom films.https://deadline.com/2020/02/my-lovely-wife-movie-deal-nicole-kidman-amazon-studios-blossom-films-samantha-downing-bestseller-1202870547/#comments

El so segundu llibru, He started it, espublizóse en 2020 y convirtióse instantáneamente nun bestseller internacional. El so tercer thriller, For your own good, publicáu n'EEXX el 20 de xunetu de 2021 ya instantáneu bestseller na llista de bestsellers d'USA Today ta "ambientáu nuna prestixosa escuela privada, con padres cacipladores, estudiantes demasiáu entusiastes y un maestru que solo quier enseña-yos una llección a toos...".https://www.samanthadowning.com/about

El 18 de xunetu de 2023 salió a la venta n'Estaos Xuníos A Twisted Love Story. Según The Nerd Daily, trátase d'un thriller temerariu y deliciosu sobre una moza pareya que-y da un significáu dafechu nuevu a los peligros de les cites amoroses modernes.https://thenerddaily.com/samantha-downing-author-interview/

 Bibliografía 
 2019 - My lovely wife
 2020 - He started it
 2021 - For your own good
 2023 - A twisted love story

 Referencies 

 Enllaces esternos 

Categoría:Escritores n'inglés
Categoría:Persones de California